《方侍御受敕有诗见寄奉酬 其二》
明代·程敏政

玄英诗骨老云岩，衣钵分明付阿咸。写景尚随莲社约，观风何愧柏台衔。

珠流丙夜光难定，鹤唳清秋韵不凡。健草如能慰衰朽，新篇无惜惠泥缄。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。